|  |
| --- |
| **1. DATOS IDENTIFICATIVOS DA DISCIPLINA** |
| **CÓDIGO** |  |
| **MATERIA**  | Dirección de actores/actrices |
| **DISCIPLINA** | **Dirección de actores/actrices II** |
| **TITULACIÓN** | Título Superior en Arte Dramática |
| **ESPECIALIDADE** | Dirección escénica e dramaturxia |
| **ITINERARIO** |  |
| **CURSO** | 2º |
| **CRÉDITOS ECTS** | 3 |
| **CARÁCTER** | Obrigatorio |
| **DEPARTAMENTO** | Dirección escénica e dramaturxia |
| **CENTRO** | ESAD de Galicia |
| **COORDINADOR/A** | Daniel González Salgado |
| **DOCENTE** | **Nome e apelidos**: Daniel González Salgado**Horario titorías**: <http://www.esadgalicia.com/glg/profesorado.php?id=2&tit=Titorías>**Despacho**: Departamento de Dirección escénica e dramaturxia**Contacto**: danisalgado@edu.xunta.gal |
| **DESCRICIÓN** | Coñecemento das diferentes escolas e dos sistemas na dirección de intérpretes (actores/actrices e bailaríns/bailarinas) que forman parte dun proxecto espectacular. Aplicación das técnicas dos sistemas de interpretación na dirección de actores/actrices nos medios audiovisuais. Análise e concepción da situación e do personaxe. Interacción do/da actor/actriz no espazo e no tempo co resto de linguaxes escénicas. |
| **COÑECEMENTOS PREVIOS** | Dirección de actores/actrices I |
| **LINGUA EN QUE SE IMPARTE** | Galego 🗹 Castelán 🞏 Inglés 🗹 Portugués 🗹 |

|  |
| --- |
| **2. COMPETENCIAS** |
| **COMPETENCIAS TRANSVERSAIS DE GRAO** |
| **T1** | Organizar e planificar o traballo de forma eficiente e motivadora. |
| **T3** | Solucionar problemas e tomar decisións que respondan aos obxectivos do traballo que se realiza. |
| **T6** | Realizar autocrítica cara o propio desempeño profesional e interpersoal. |
| **T7** | Utilizar as habilidades comunicativas e a crítica construtiva no traballo en equipo. |
| **T9** | Integrarse adecuadamente en equipos interdisciplinarios e en contextos culturais diversos. |
| **T10** | Liderar e xestionar grupos de traballo. |
| **COMPETENCIAS XERAIS DA TITULACIÓN** |
| **X2** | Comprender psicoloxicamente e empatizar para entender e sentir as vidas, situacións e personalidades alleas, utilizando de maneira eficaz as súas capacidades de imaxinación, intuición, intelixencia emocional e pensamento creativo para a solución de problemas; desenvolvendo a súa capacidade para pensar e traballarcon flexibilidade, adaptándose ás demais persoas e ás circunstancias cambiantes do traballo, así como a conciencia e o uso saudable do propio corpo e o equilibrio necesario para responder aos requisitos psicolóxicos asociados ao espectáculo. |
| **X3** | Potenciar a conciencia crítica, aplicando unha visión crítica construtiva ao traballo propio e ao dos demais, e desenvolvendo unha ética profesional que estableza unha relación adecuada entre os medios que utiliza e os fins que persegue. |
| **X4** | Comunicar, mostrando capacidade suficiente de negociación e organización do traballo en grupo, a integración en contextos culturais diversos e o uso das novas tecnoloxías. |
| **X5** | Fomentar a expresión e a creación persoal, integrando os coñecementos teóricos, técnicos e prácticos adquiridos; mostrando sinceridade, responsabilidade e xenerosidade no proceso creativo; asumindo o risco, tolerando o fracaso e valorando de maneira equilibrada o éxito social. |
| **X6** | Desenvolver unha metodoloxía de traballo, estudo e investigación encamiñada á autoformación na propia disciplina, procurando ámbitos axeitados para a formación continuada e para adaptarse a diversas situacións, especialmente ás derivadas da evolución da súa profesión. |
| **COMPETENCIAS ESPECÍFICAS DA ESPECIALIDADE** |
| **ED2** | Proxectar a composición do espectáculo, utilizando todos os coñecementos estéticos e técnicos necesarios sobre as diferentes linguaxes e códigos que participan na representación. |
| **ED3** | Planificar e conducir o proceso xeral de creación do espectáculo, aplicando a metodoloxía de traballo pertinente. |
| **ED6** | Estudar o feito escénico a partir de diferentes métodos e coñecer aspectos básicos na investigación escénica. |

|  |  |
| --- | --- |
| **3. OBXECTIVOS DA DISCIPLINA** | **COMPETENCIAS VINCULADAS** |
| 1. Coñecer diferentes escolas e sistemas na dirección de intérpretes | X3, X6, ED6 |
| 2. Aplicar técnicas dos sistemas de interpretación na dirección actoral. | T9, X2, X4, X5, X6 |
| 3. Analizar dun xeito práctico os conceptos de situación e personaxe. | T6, T7, T9, X2, X3 |
| 4. Dirixir diversas modalidades de interacción das intérpretes co resto de linguaxes escénicas. | T1, T3, T6, T7, T9, T10, X4, X5 |
| 5. Guiar o proceso de fixación de partituras actorais. | T9, T10, ED2, ED3 |
| 6. Coñecer o traballo da dirección sobre si mesma, observando e analizando a conduta propia á hora de dirixir e ser dirixida.  | T7, T9, T10, X3, X4, X6, ED2, ED3 |
| 7. Practicar a dirección actoral no paradigma non dramático. | X2, X4, X5, X6, ED3 |

|  |
| --- |
| **4. CONTIDOS** |
| **TEMAS** | **SUBTEMAS** | **SESIÓNS** |
| 1. Mapa da dirección actoral | 1.1 Que é a dirección actoral?1.2 Fases no traballo con intérpretes1.2.1 Traballo previo aos ensaios1.2.2 Traballo de ensaios1.2.2.1 Fase inicial1.2.2.2 Fase media1.2.2.3 Fase final1.2.3 Traballo posterior á estrea | 10 |
| 2. Escolas e sistemas na dirección de intérpretes | 2.1 A dirección actoral no teatro2.2 A dirección actoral no audiovisual | 10 |
| 3. A relación dirección-elenco | 3.1 A dirección de equipos de traballo3.2 Roles da dirección3.2.1 Liderado3.2.2 Didáctica3.2.3 Retroalimentación3.2.4 Influencia | 10 |
| 4. O traballo da dirección sobre si mesma | 4.1 Observación da conduta propia e aprendizaxe de novas pautas4.2 A educación da mirada 4.2.1 Parámetros de análise da conduta humana. 4.2.2 Tipoloxías no traballo actoral | 10 |
| 5. A dirección actoral en paradigmas non dramáticos | 5.1 Dirixir o proceso vs dirixir as persoas5.2 Principios do deseño da escenificación5.3 Necesidades actorais5.4 A comunicación nos ensaios5.4.1 Modos e momentos da intervención directiva5.4.2 Comunicación non verbal5.4.3 Comunicación verbal5.4.4 Terminoloxía | 10 |
| 6. A dirección actoral nos medios audiovisuais | 6.1 Análise de guións6.2 Casting6.3 Ensaios6.4 Rodaxe | 10 |
| **TOTAL SESIÓNS** | **60** |

|  |
| --- |
| **5. PLANIFICACIÓN DOCENTE** |
| **Actividade / Número de horas** | **Presencial (horas)** | **Non presencial****(horas)** | **Total** |
| Actividades introdutorias | 5 |  | 5 |
| Exposición maxistral | 10 |  | 10 |
| Exposición práctico-teórica |  |  |  |
| Práctica individual | 10 | 15 | 25 |
| Práctica colectiva | 30 |  | 30 |
| Obradoiro |  |  |  |
| Seminarios |  |  |  |
| Actividades complementarias |  |  |  |
| Outros |  |  |  |
| Titorías individuais | 5 |  | 5 |
| Titorías de grupo | 5 |  | 5 |
| Actividades de avaliación. ProbasActividades de avaliación. Presentacións / mostrasActividades de avaliación. Revisión  |  |  |  |
| 10 |  | 10 |
|  |  |  |
| TOTAL | 75 | 15 | 90 |
| PORCENTAXE | 83,3 % | 16,7% |  |

|  |
| --- |
| **6. PLANIFICACIÓN DOCENTE E METODOLOXÍAS DE ENSINANZA E APRENDIZAXE** |
| **Actividades**  | **Descrición** |
| Traballo de base e planificación de ensaios | Exploración dos puntos de partida a partir dos cales se creará a peza realizada durante o curso. Preparación persoal para a creación. Planificación dun proceso de ensaios persoal a partir deses referentes. |
| Dirección dunha peza non dramática | Creación dunha peza non dramática de orientación retórica. |

|  |
| --- |
| **7. ATENCIÓN PERSONALIZADA** |
| Seguimento | Farase un seguimento personalizado integrado no traballo conxunto do grupo, facendo unha análise de cada caso específico e resolvendo cada casuística do xeito máis adecuado. *Titoría presencial*: O alumnado ten un período de atención personalizada en horario non lectivo*.* |
| Orientación | Orientación respecto ás dubidas e inquedanzas que xurdan en cada caso.*Titoría electrónica*: O alumnado pode manter contacto permanente co profesor a través do correo electrónico. |

|  |
| --- |
| **8. FERRAMENTAS DA AVALIACIÓN** |
| ***Cada estudante deberá establecer unha comunicación previa co docente, mínimo seis semanas antes da data do exame, para aclarar e concretar a estrutura e as particularidades do seu exame***. |
| **8. 1 Avaliación ordinaria** |
| **Ferramenta / actividade** | **Competencias avaliadas** | **Ponderación** |
| Proxecto de escenificación | Todas | 30% |
| Práctica de dirección actoral dunha peza non dramática | Todas | 70% |
| **8.2. Avaliación extraordinaria** |
| **Ferramenta / actividade** | **Competencias avaliadas** | **Ponderación** |
| Proxecto de escenificación | Todas | 30% |
| Práctica de dirección actoral dunha peza non dramática | Todas | 70% |
| **8.3 Avaliación específica para alumnado sen avaliación continua / ordinaria / extraordinaria** |
| **Ferramenta / actividade** | **Competencias avaliadas** | **Ponderación** |
| Proxecto de escenificación | Todas | 30% |
| Práctica de dirección actoral dunha peza non dramática | Todas | 70% |

|  |
| --- |
| **9. BIBLIOGRAFÍA, MATERIAIS E OUTROS RECURSOS** |
| REFERENCIAS BÁSICASSalgado, D. (2017). *A dirección actoral como disciplina académica. Aspectos científicos, empíricos e curriculares da formación en dirección escénica na ESADG (2005-2016).* [Tese doutoral non publicada] Universidade de Vigo. |
| REFERENCIAS COMPLEMENTARIASBoal, A. (1991). *Teatro do oprimido e outras poéticas políticas*. Civilização brasileira.Piscator, E. (1968). *O teatro politico.* Civilização brasileira.Lehmann, H.-T. (2011). *Teatro Pós-Dramático.* Cosac Naify. |

|  |
| --- |
| **10. OBSERVACIÓNS / RECOMENDACIÓNS** |
| **A falta de asistencia a clase de máis do 10% do horario lectivo desta materia suporá a perda da avaliación continua**. Todo atraso na hora de entrada na aula será contabilizado tamén como falta de asistencia.Xa que **as linguas nas que se desenvolverán maioritariamente todas as actividades da materia serán a** **lingua galega e a lingua portuguesa**, o alumnado con dificultades nas mesmas deberá recorrer ás titorías para que o docente lle indique as pautas a seguir de cara ao axeitado aproveitamento do curso.**Esta disciplina está incluída na sección bilingüe en lingua portuguesa da ESADg,** autorizada pola Orde do 24 de agosto de 2023 da Consellería de Cultura, Educación, Formación profesional e Universidades. Ao final do curso académico, o alumnado que obteña cualificación positiva nesta disciplina recibirá unha credencial oficial expedida polo centro conforme participou nunha sección bilingüe, que deberá quedar reflectida no seu expediente académico.Para a **asistencia a titorías débese falar previamente co profesorado, co fin de pactar o día e a hora do encontro**. Tamén se pode concertar a titoría enviando unha petición por correo electrónico. Será respondida tamén por correo electrónico, indicándose o día e a hora da titoría.O alumnado que se presente aos **exames das convocatorias ordinaria ou extraordinaria** deberá **contactar previamente co profesorado** que imparte a materia, co fin de poder organizar a sesión debidamente. Manteranse medidas de prevención da Covid-19 en todos os espazos de traballo, como a hixiene das mans e a ventilación regular dos espazos pechados. Así mesmo activaranse os protocolos que especifique a Administración educativa no caso de ser necesario.Para a superación da materia, o alumnado deberá ter **aprobadas todas e cada unha das ferramentas de avaliación** arriba indicadas.Para máis información respecto ao calendario do curso, datas de exames ou horarios de clase: <https://esadgalicia.com/curso-escolar/> |